CELEX: C2007/082/108
Language: fi
Date: 2007-04-14 00:00:00
Title: Asia T-55/07: Kanne 23.2.2007 — Alankomaat v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/52
            
         Kanne 23.2.2007 — Alankomaat v. komissio
   (Asia T-55/07)
   (2007/C 82/108)
   Oikeudenkäyntikieli: hollanti
   Asianosaiset
   
      Kantaja: Alankomaiden kuningaskunta (asiamiehet: H. G. Sevenster ja D. J. M. de Grave)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 14.12.2006 tekemä päätös Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle on kumottava Alankomaita koskevilta osin ja erityisesti niiltä osin kuin kyse on 5.67 miljoonan euron suuruisesta rahoitusta koskevasta korjauksesta, jota Alankomaihin on sovellettu sellaisen maksun osalta, jonka maksamista on pyydetty EMOTR:n tukiosastolta tukeen kelpaamattomien menojen osalta vuodelta 2002
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Alankomaat vetoaa kanteensa tueksi ensinnäkin siihen, että asetuksen N:o 2603/1999 (1) 4 artiklaa on rikottu, koska kyseisessä artiklassa tarkoitettujen monivuotisten menojen käsitettä on tulkittu ja sovellettu virheellisesti.
   Toiseksi kantaja vetoaa siihen, että asetuksen N:o 1257/1999 (2) 44 artiklan 2 kohtaa on rikottu ja luottamuksensuojan periaatetta on loukattu, koska rahoitusta koskevaa korjausta on Alankomaiden viranomaisten noudattaman menettelyn seurauksena sovellettu koko kyseessä olevaan määrään, vaikka komissio oli aiemmin hyväksynyt takuuosaston osalta ilmoituksen menettelyssä, jossa maaseudun kehittämistä vuosina 2000-2006 koskevat Alankomaiden ohjelma-asiakirjat hyväksyttiin.
   Kantaja vetoaa toissijaisesti siihen, että asetuksen N:o 1258/1999 (3) 7 artiklan 4 kohtaa ja asetuksen N:o 729/90 (4) 5 artiklan 2 kohdan c alakohtaa on rikottu sillä perusteella, että kyseisiä säännöksiä on sovellettu riidanalaisessa päätöksessä virheellisesti, koska yhteisölle ei Alankomaiden viranomaisten noudattaman menettelyn takia aiheutunut minkäänlaista taloudellista vahinkoa.
   Vieläkin toissijaisemmin kantaja vetoaa siihen, että suhteellisuusperiaatetta on loukattu sillä perusteella, että korjausta sovellettiin koko asianomaiseen määrään, vaikka Alankomaiden viranomaiset käyttivät kyseiset EMOTR:n varat kiistattomasti siten, ettei yhteisölle aiheutunut minkäänlaista taloudellista vahinkoa Alankomaiden viranomaisten noudattaman menettelyn seurauksena.
   Kantaja vetoaa lopulta siihen, että perusteluvelvollisuutta on jätetty noudattamatta, koska korjausta sovellettiin koko asianomaiseen määrään tätä perustelematta ja sovitteluelimen toteamusten vastaisesti, vaikka Alankomaiden viranomaiset käyttivät kyseiset EMOTR:n varat kiistattomasti siten, ettei yhteisölle aiheutunut minkäänlaista taloudellista vahinkoa Alankomaiden viranomaisten noudattaman menettelyn seurauksena.
   
      (1)  Neuvoston asetuksessa (EY) N:o 1257/1999 säädettyä maaseudun kehittämistukea koskevista siirtymäsäännöistä 9.12.1999 annettu komission asetus (EY) N:o 2603/1999 (EYVL L 316, s. 26).
   
      (2)  Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annettu neuvoston asetus (EY) N:o 1257/1999 (EYVL L 160, s. 80).
   
      (3)  Yhteisen maatalouspolitiikan rahoituksesta 17.5.1999 annettu neuvoston asetus (EY) N:o 1258/1999 (EYVL L 160, s. 103).
   
      (4)  Yhteisen maatalouspolitiikan rahoituksesta 21.4.1970 annettu neuvoston asetus (ETY) N:o 729/70 (EYVL L 94, s. 13).